การนองเลือดที่สต็อกโฮล์ม

การนองเลือดที่สต็อกโฮล์ม () คือเหตุการณ์ที่มีการไต่สวนและนำไปสู่การประหารชีวิตครั้งใหญ่ในกรุงสต็อกโฮล์มระหว่างวันที่ 7-9 พฤศจิกายน ค.ศ. 1520 บางครั้งเหตุการณ์นี้ก็ถูกเรียกง่าย ๆ ว่า การสังหารหมู่สตอกโฮล์ม เหตุการณ์นี้เกิดขึ้นหลังพิธีราชาภิเษกของพระเจ้าคริสเตียนที่ 2 ในฐานะกษัตริย์องค์ใหม่ของสวีเดน โดยแขกที่มาร่วมงานบรมราชาภิเษกถูกเชิญให้เข้าร่วมประชุมที่ปราสาทเทรครูเนอร์ ในระหว่างการประชุม อัครมุขนายกกุสตาฟ ทรอยเยอ ได้เรียกร้องค่าชดเชยทางเศรษฐกิจสำหรับความเสียหายต่าง ๆ เช่น การทำลายป้อมปราการอัลมาเรสแตเกต จากนั้นจึงได้ตั้งคำถามว่า สเตน สตูเร ผู้เยาว์ อดีตผู้สำเร็จราชการแทนพระองค์ของสวีเดน และผู้สนับสนุนของเขา มีความผิดฐานนอกรีตหรือไม่

แม้ว่าจะมีการให้สัญญาว่าจะนิรโทษกรรมก่อนหน้านี้ แต่ในช่วงหลายวันหลังจากการประชุมดังกล่าว มีผู้ถูกประหารชีวิตเกือบ 100 คนStockholm Bloodbath on Nationalencyklopedin's website. Retrieved 8 January 2014. โดยอ้างอิงตามกฎหมายศาสนจักร ในบรรดาผู้เสียชีวิตนั้นมีบุคคลจากชนชั้นสูงศักดิ์จำนวนมากที่เคยให้การสนับสนุนกลุ่มสตูเร (Sture Party) มาตลอดในช่วงหลายปีก่อนหน้านี้ ด้วยเหตุนี้เอง พระเจ้าคริสเตียนที่ 2 จึงเป็นที่รู้จักในสวีเดนในฉายาว่า "คริสเตียนทรราช" (Kristian Tyrann)

อ้างอิง

หมวดหมู่:การประหารชีวิต